கேள்வி: சாத்தே என்பது என்ன?
பதில்: ''சாத்தே ( ), சாத்தே என்பது இரும்பு அல்லது கம்பால் ஆன குச்சியில் இறைச்சிகளை குத்தி அவைகளை நெருப்பில் வாட்டி தாயாரிக்கும் ஒரு வகை உணவு. சாத்தே உணவு, அவரவர் விருப்பத்திற்கு ஏற்ப கோழியிறைச்சி, ஆட்டிறைச்சி, மாட்டிறைச்சி, பன்றிறைச்சி, மீன் போன்றவையைக் கொண்டு தயாரிக்கப்படுகின்றது. மேலும் இவ்வாறு தயாரிக்கப்படுகின்ற உணவு கடலையில் செய்யப்பட்ட சட்னியை கொண்டு பரிமாறப்படுகிறது. இறைச்சிகளை குத்திவதற்கு இரும்பு கம்பிகளுக்குப் பதிலாக தென்னை மற்றும் மூங்கில் குச்சிகளும் பயன்படுத்தப்படுகிறது. மேலும் சாத்தேவை வாட்டுவதற்கு ஒரு வகை அடுப்பும் கறிகட்டையும் பயன்படுத்தப்படுகிறது . எலும்புகள் நீக்கப்பட்ட இறைச்சியை சிறிய துண்டுகளாக வெட்டி பிறகு அதனுடன் வாசனைப் பொருட்களைக் கலந்து (அரைத்த இஞ்சி, மிளகு, வெங்காயம், மஞ்சள் (மூலிகை) மற்றும் சிலப் பொருட்கள் ) சிறிது நேரம் உற வைக்கப்படுகின்றது. அதன் பிறகு இவ்விறைச்சிகள் சிறுசிறு குச்சிகளில் குத்திப்பட்டு நெருப்பில் வாட்டப்படுகின்றது. இவ்வாறு வாட்டும் பொழுது அவ்விறைச்சிகளின் மேல் தேன் அல்லது வெண்ணெய் பூசப்படுகின்றது. சிலர் வேறு பொருட்களையும் பூசுவதற்குப் பயன்படுத்துகின்றனர் .